เรื่องร้องเรียน (ป้าย,ร้องเรียน,คนจรจัด,ความสะอาด,ความปลอดภัย) วันที่ 2023-09-25 12:49:32 — แขวงวัดกัลยาณ์ เขตธนบุรี กรุงเทพมหานคร
ต้นเรื่อง
เรื่องการมอบหมายให้ลูกจ้างปฏิบัติหน้าที่ไม่ตรงตามตำแหน่งที่ได้รับการจ้าง
นายพีรพงษ์ คุสินธุ์ ตำแหน่ง นักทรัพยากรบุคคลชำนาญการพิเศษ หัวหน้าฝ่ายการเจ้าหน้าที่ สังกัด สำนักงานเลขานุการ สำนักเทศกิจ  ขอเรียกว่า ท่าน
เรื่องเริ่มตั้งแต่ เดือนตุลาคม 2565 ถึง ปัจจุบัน 10 กรกฎาคม 2566 คือท่านขอพนักงานเทศกิจช่วยราชการหรือไม่ ขอเป็นหนังสือหรือขอปากเปล่า ไม่ทราบค่ะ จำนวนหลายคน เป็นผู้หญิง เช่น นางสาวปิณฑยา ******** ตำแหน่งพนักงานเทศกิจ (ลูกจ้างชั่วคราว) สังกัด ส่วนตรวจและบังคับการ 1 สำนักงานตรวจและบังคับการ สำนักเทศกิจ ไปทำงานอะไร เป็นต้น ท่านเป็นหน้าฝ่ายการเจ้าหน้าที่ สำนักงานเลขานุการ ต้นสังกัดท่านมี ข้าราชการ ลูกจ้างประจำและลูกจ้างโครงการฯ อยู่หลายตำแหน่ง ทำไมท่านถึงไม่ใช้งานค่ะ ท่านรู้ไม่ว่าเพื่อนๆพนักงานเทศกิจด้วยกันต้องออกไปปฏิบัติงานตากแดดตากฝน ออกตรวจ ออกไปเฝ้าเวรยามโบ้เบ้ กำลังพลมีจำนวนน้อยอยู่แล้ว ท่านขอไปช่วยงานของท่าน ท่านคิดว่าท่านทำถูกต้องตามระเบียบของทางราชการหรือไม่ ให้พนักงานเทศกิจปฏิบัติหน้าที่ตรงตามตำแหน่งที่ได้รับจ้างหรือไม่ ท่านฝ่าฝืนการสั่งการ ควรพิจารณาโทษทางวินัย ท่านใช้ตำแหน่งหน้าที่การงาน ขอพนักงานเทศกิจไปช่วยงานท่าน ต้นสังกัดของพนักงานเทศกิจ เกรงใจท่านให้ด้วยความลำบากใจ
1.ท่านทำหนังสือให้พนักงานเทศกิจช่วยราชการหรือไม่ ตั้งแต่วันที่เท่าไรถึงวันที่เท่าไร เสร็จภาระวันที่เท่าไร ค่ะ
2.ถ้าไม่ทำหนังสือให้พนักงานเทศกิจช่วยราชการ ท่านมีสิทธิ์หรืออำนาจหน้าที่ให้พนักงานเทศกิจไปช่วยราชการหรืองานท่าน ทำได้หรือไม่ 
3.ถ้าท่านทำหนังสือให้พนักงานเทศกิจช่วยราชการ ถือว่าท่านไม่ปฏิบัติตามคำสั่งปลัดกรุงเทพมหานครหนังสือสั่งการ ที่ กท0404/531 ลงวันที่ 3 กรกฎาคม 2557 และ กท 0404/ว181 ลงวันที่ 1 สิงหาคม 2565 
4.ท่านมอบหมายหน้าที่งานให้พนักงานเทศกิจทำนั้น เกี่ยวข้องกับงานในหน้าที่ของท่าน หรืองานบริหารงานบุคคล หรืองานของพนักงานเทศกิจ และพนักงานเทศกิจมีอำนาจหน้าที่สามารถทำได้หรือไม่ หรือมีอำนาจลงนามหรือไม่ ถ้าไม่สามารถลงนามได้ ท่านให้ไปช่วยทำงานอะไร 
5.ท่านกระทำผิดระเบียบของทางราชการ และเป็นต้นเหตุของการร้องเรียน สร้างความเสื่อมเสียให้แก่ สำนักเทศกิจ กรุงเทพมหานคร ควรตั้งกรรมการสอบข้อเท็จจริง เพื่อให้ได้ข้อเท็จจริง
พนักงานเทศกิจ (ลูกจ้างชั่วคราว) มีหน้าที่ ปฏิบัติงานตามแผนการดูแลความเป็นระเบียบเรียบร้อยของกรุงเทพมหานคร
มีอำนาจหน้าที่เกี่ยวกับการบังคับการให้เป็นไปตามข้อบัญญัติกรุงเทพมหานคร และกฎหมายอื่นที่กำหนดให้เป็นอำนาจหน้าที่ของกรุงเทพมหานคร เช่น
•   พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ.2535 แก้ไขเพิ่มเติมจนถึงปัจจุบัน
•  พ.ร.บ.การสาธารณสุข พ.ศ.2535 แก้ไขเพิ่มเติมจนถึงปัจจุบัน
•  พ.ร.บ.ควบคุมอาคาร พ.ศ.2522 แก้ไขเพิ่มเติมจนถึงปัจจุบัน
•  พ.ร.บ.ภาษีบำรุงท้องที่ พ.ศ.2508
•  พ.ร.บ.ภาษีป้าย พ.ศ.2510
•  พ.ร.บ.ภาษีโรงเรือนและที่ดิน พ.ศ.2475
•  พ.ร.บ.การขุดดินและถมดิน พ.ศ.2543
•  พ.ร.บ.คุ้มครองสุขภาพผู้ไม่สูบบุหรี่ พ.ศ.2535
•  พ.ร.บ.ควบคุมการโฆษณาโดยใช้เครื่องขยายเสียง พ.ศ.2493
•  พ.ร.บ.ส่งเสริมและรักษาคุณภาพสิ่งแวดล้อมแห่งชาติ พ.ศ.2535
•  พ.ร.บ.ควบคุมการขอทาน พ.ศ.2484
•  พ.ร.บ.สุสานและฌาปนสถาน พ.ศ.2528
•  พ.ร.บ.สงวนและคุ้มครองสัตว์ป่า พ.ศ.2535 
•  พ.ร.บ.สงวนและคุ้มครองสัตว์ป่า (ฉบับที่ 2) พ.ศ.2546
•  พ.ร.บ.สัตว์พาหนะ พ.ศ.2482
•  พ.ร.บ.ป้องกันและบรรเทาสาธารณภัย พ.ศ.2550
•  พ.ร.บ.คุ้มครองเด็ก พ.ศ.2546
•  พ.ร.บ.หอพัก พ.ศ.2558 เป็นต้น
1.  การควบคุมดูแลความเป็นระเบียบเรียบร้อยของบ้านเมือง
2.  การส่งเสริมดูแลความปลอดภัยในชีวิตและทรัพย์สินของประชาชน
3.  การส่งเสริมสนับสนุนงานป้องกันและบรรเทาสาธารณภัย
4.  งานนิติการทั่วไป
5.  งานเกี่ยวกับคดี
6.  การประสานงานกับเจ้าหน้าที่ตำรวจในส่วนที่เกี่ยวข้องกับคดี
7.  การแก้ไขปัญหาความเดือดร้อนของประชาชนที่ร้องเรียน


ข้อชี้แจง ของสำนักเทศกิจ

สำนักเทศกิจ โดยฝ่ายการเจ้าหน้าที่ สำนักงานเลขานุการ ขอชี้แจงดังนี้
1. ตามพระราชบัญญัติระเบียบบริหารราชการกรุงเทพมหานคร พ.ศ.๒๕๒๘ สำนักเทศกิจมีอำนาจหน้าที่เกี่ยวกับราชการตามที่กำหนดไว้ในประกาศกรุงเทพมหานคร โดยมีผู้อำนวยการสำนักเทศกิจซึ่งเป็นข้าราชการกรุงเทพมหานครสามัญ เป็นผู้บังคับบัญชาข้าราชการกรุงเทพมหานคร และลูกจ้างกรุงเทพมหานคร รับผิดชอบในการปฏิบัติราชการของสำนักเทศกิจ 
		2. ฝ่ายการเจ้าหน้าที่ มีกรอบอัตรากำลังเป็นข้าราชการ จำนวน 5 อัตรา โดยไม่มีลูกจ้างหรือลูกจ้างโครงการอยู่ภายในสังกัดแต่อย่างใด โดยมีหน้าที่ดูแลงานด้านการบริหารทรัพยากรบุคคลสายงานเทศกิจและอื่นๆ รวมถึงงานตามนโยบายที่ได้รับมอบหมายของสำนักเทศกิจ ซึ่งปัจจุบันมีข้าราชการและลูกจ้างของสำนักเทศกิจทั้งหมดจำนวน 445 อัตรา ซึ่งอัตรากำลังของฝ่ายการเจ้าหน้าที่ไม่เพียงพอกับปริมาณงานและภารกิจที่ได้รับมอบหมาย ประกอบกับมีข้าราชการสังกัดฝ่ายการเจ้าหน้าที่ 1 อัตรา อยู่ในภาวะป่วยด้วยโรคร้ายแรงอยู่ระหว่างการรักษาตัวต่อเนื่องไม่สามารถปฏิบัติงานได้ตามปกติ ทำให้เหลือผู้ปฏิบัติงานจริงเพียง 4 อัตรา ทางผู้บริหารสำนักเทศกิจได้รับทราบปัญหาดังกล่าว และเพื่อให้การบริหารราชการภายในสำนักเทศกิจเป็นไปด้วยความเรียบร้อยและเกิดประโยชน์ต่อทางราชการ จึงได้ขอให้สำนักงานตรวจและบังคับการ พิจารณาส่งตัวลูกจ้างชั่วคราวมาช่วยราชการฝ่ายการเจ้าหน้าที่ สำนักงานเลขานุการ จำนวน  2 อัตรา โดยความสมัครใจและมิได้ระบุเจาะจงตัวบุคคลแต่อย่างใด
		3. สำนักเทศกิจมีคำสั่ง ที่ 126/2565 ลงวันที่ 19 ธันวาคม 2565 ให้ลูกจ้างชั่วคราวช่วยราชการ 4 ราย โดยให้ลูกจ้างชั่วคราว ตำแหน่งพนักงานเทศกิจ จำนวน 2 ราย ช่วยราชการฝ่ายการเจ้าหน้าที่ สำนักงานเลขานุการ สำนักเทศกิจ ตั้งแต่วันที่ 19 ธันวาคม 2565 โดยให้ปฏิบัติงานตามที่หัวหน้าฝ่ายการเจ้าหน้าที่ มอบหมายอีกหน้าที่หนึ่งนอกเหนือจากการปฏิบัติหน้าที่เดิม 
		4. การมอบหมายหน้าที่การปฏิบัติงานแก่ลูกจ้างที่มาช่วยราชการนั้น ฝ่ายการเจ้าหน้าที่ ได้มอบหมายงานด้านธุรการและการติดต่อประสานงานเกี่ยวกับงานเทศกิจ เช่น การลงรับหนังสือ รับส่งเอกสารราชการภายในสำนักเทศกิจ การพิมพ์เอกสารที่ไม่ต้องใช้ความรู้ทางวิชาการ ติดต่อประสานงานเกี่ยวกับงานเทศกิจ ซึ่งเป็นลักษณะงานเช่นเดียวกับที่สำนักงานตรวจและบังคับการ สำนักเทศกิจ ต้นสังกัดได้มอบหมายให้ลูกจ้างตำแหน่งพนักงานเทศกิจปฏิบัติตามที่ผู้บังคับบัญชามอบหมาย โดยเป็นการปฏิบัติงานอื่นตามที่ได้รับมอบหมาย ตามหน้าที่ความรับผิดชอบซึ่งกำหนดไว้ตามมาตรฐานกำหนดตำแหน่งของลูกจ้างชั่วคราว ตำแหน่งพนักงานเทศกิจ โดยมิได้ให้ลูกจ้างปฏิบัติหน้าที่ไม่ตรงตามตำแหน่งที่ได้รับการจ้าง ทั้งนี้หัวหน้าฝ่ายการเจ้าหน้าที่ สำนักงานเลขานุการ สำนักเทศกิจ ได้ดำเนินการตามอำนาจหน้าที่เป็นไปตามระเบียบการปฏิบัติของทางราชการที่กำหนดไว้ โดยมิได้อาศัยตำแหน่งหน้าที่การงานดำเนินการไปในทางมิชอบแต่อย่างใด

เรียนปลัดกรุงเทพมหานคร

ข้อชี้แจง ตาม ข้อ 1
ตามกฎหมาย พรบ.ระเบียบบริหารราชการกรุงเทพมหานคร พ.ศ.2528 ปลัดกรุงเทพมหานคร เป็นผู้บังคับบัญชาข้าราชการกรุงเทพมหานคร และลูกจ้างกรุงเทพมหานคร รับผิดชอบในการปฏิบัติราชการของกรุงเทพมหานคร

ข้อชี้แจง ตาม ข้อ 2
ว่าฝ่ายการเจ้าหน้าที่ สำนักเทศกิจ มีจำนวน 5 อัตรา
ดูแลข้อมูล 445 อัตรา

สำนักงานเขต  มีฝ่ายปกครอง มีตำแหน่งนักทรัพยากรบุคคล 1-2 อัตรา ดูแลข้อมูล 500-600 อัตรา

และการนำความป่วยของเพื่อนร่วมงานมาชี้แจง ถือว่าไม่สมควรอย่างยิ่ง

ก่อนที่นายพีรพงษ์ คุสินธุ์ ย้ายมารับตำแหน่ง
หัวหน้าฝ่ายการเจ้าหน้าที่คนก่อนถึงสามารถปฏิบัติราชการได้ โดยไม่ต้องขอพนักงานเทศกิจไปช่วยราชการหรือช่วยงาน

ข้อชี้แจง ตาม ข้อ 3
ขอคำสั่งให้ช่วยราชการ โดยความสมัครใจและมิได้ระบุเจาะจงตัวบุคคล ช่วยแสดงเอกสารคำสั่ง และหนังสือแสดงความสมัครใจ สตบ.1 สำนักงานตรวจและบังคับการ มีหนังสือจากฝ่ายการเจ้าหน้าที่ สำนักงานเลขานุการ ขอพนักเทศกิจระบุเจาะจงอย่างชัดเจน ถ้าไม่มีหนังสือขอให้ช่วยราชการ สำนักงานตรวจและบังคับการ ถือว่าขัดคำสั่งปลัดกรุงเทพมหานคร ตามหนังสือ กท 0404/ว181 ลงวันที่ 1สิงหาคม2565 

ข้อชี้แจง ตาม ข้อ 4
พนักงานเทศกิจ (ลูกจ้างชั่วคราว) มีหน้าที่ ปฏิบัติงานตามแผนการดูแลความเป็นระเบียบเรียบร้อยของกรุงเทพมหานคร
มีอำนาจหน้าที่เกี่ยวกับการบังคับการให้เป็นไปตามข้อบัญญัติกรุงเทพมหานคร และกฎหมายอื่นที่กำหนดให้เป็นอำนาจหน้าที่ของกรุงเทพมหานคร 

ลิ้งสำนักเทศกิจ
https://webportal.bangkok.go.th/citylaw/page/sub/4039/ภารกิจหน้าที่ของหน่วยงาน

หัวหน้าฝ่ายการเจ้าหน้าที่ มอบหมายงานด้านธุรการให้พนักงานเทศกิจ  นักทรัพยากรบุคคล มีความรู้ความสามารถ 
ลักษณะงานของสำนักงานตรวจและบังคับการ กับ ฝ่ายการเจ้าหน้าที่ ลักษณะงานไม่เช่นเดียว คืองานไม่เหมือนกันชัดเจน ตามลิ้งสำนักเทศกิจ

หัวหน้าฝ่ายการเจ้าหน้าที่  สำนักเทศกิจฝ่าฝืนหรือขัดขืนคำสั่งปลัดกรุงเทพมหานคร จงใจกระทำผิดระเบียบของทางราชการ และเป็นต้นเหตุของการร้องเรียน สร้างความเสื่อมเสียให้แก่ สำนักเทศกิจ เรียนปลัดกรุงเทพมหานคร ควรตั้งกรรมการสอบข้อเท็จจริง ตามหนังสือ กท 0404/ว181 ลงวันที่ 1สิงหาคม2565  



📣ข้อชี้แจง

สำนักเทศกิจ โดยฝ่ายการเจ้าหน้าที่ สำนักงานเลขานุการ ขอชี้แจงดังนี้
1. ตามพระราชบัญญัติระเบียบบริหารราชการกรุงเทพมหานคร พ.ศ.๒๕๒๘ สำนักเทศกิจมีอำนาจหน้าที่เกี่ยวกับราชการตามที่กำหนดไว้ในประกาศกรุงเทพมหานคร โดยมีผู้อำนวยการสำนักเทศกิจซึ่งเป็นข้าราชการกรุงเทพมหานครสามัญ เป็นผู้บังคับบัญชาข้าราชการกรุงเทพมหานคร และลูกจ้างกรุงเทพมหานคร รับผิดชอบในการปฏิบัติราชการของสำนักเทศกิจ 
		2. ฝ่ายการเจ้าหน้าที่ มีกรอบอัตรากำลังเป็นข้าราชการ จำนวน 5 อัตรา โดยไม่มีลูกจ้างหรือลูกจ้างโครงการอยู่ภายในสังกัดแต่อย่างใด โดยมีหน้าที่ดูแลงานด้านการบริหารทรัพยากรบุคคลสายงานเทศกิจและอื่นๆ รวมถึงงานตามนโยบายที่ได้รับมอบหมายของสำนักเทศกิจ ซึ่งปัจจุบันมีข้าราชการและลูกจ้างของสำนักเทศกิจทั้งหมดจำนวน 445 อัตรา ซึ่งอัตรากำลังของฝ่ายการเจ้าหน้าที่ไม่เพียงพอกับปริมาณงานและภารกิจที่ได้รับมอบหมาย ประกอบกับมีข้าราชการสังกัดฝ่ายการเจ้าหน้าที่ 1 อัตรา อยู่ในภาวะป่วยด้วยโรคร้ายแรงอยู่ระหว่างการรักษาตัวต่อเนื่องไม่สามารถปฏิบัติงานได้ตามปกติ ทำให้เหลือผู้ปฏิบัติงานจริงเพียง 4 อัตรา ทางผู้บริหารสำนักเทศกิจได้รับทราบปัญหาดังกล่าว และเพื่อให้การบริหารราชการภายในสำนักเทศกิจเป็นไปด้วยความเรียบร้อยและเกิดประโยชน์ต่อทางราชการ จึงได้ขอให้สำนักงานตรวจและบังคับการ พิจารณาส่งตัวลูกจ้างชั่วคราวมาช่วยราชการฝ่ายการเจ้าหน้าที่ สำนักงานเลขานุการ จำนวน  2 อัตรา โดยความสมัครใจและมิได้ระบุเจาะจงตัวบุคคลแต่อย่างใด
		3. สำนักเทศกิจมีคำสั่ง ที่ 126/2565 ลงวันที่ 19 ธันวาคม 2565 ให้ลูกจ้างชั่วคราวช่วยราชการ 4 ราย โดยให้ลูกจ้างชั่วคราว ตำแหน่งพนักงานเทศกิจ จำนวน 2 ราย ช่วยราชการฝ่ายการเจ้าหน้าที่ สำนักงานเลขานุการ สำนักเทศกิจ ตั้งแต่วันที่ 19 ธันวาคม 2565 โดยให้ปฏิบัติงานตามที่หัวหน้าฝ่ายการเจ้าหน้าที่ มอบหมายอีกหน้าที่หนึ่งนอกเหนือจากการปฏิบัติหน้าที่เดิม 
		4. การมอบหมายหน้าที่การปฏิบัติงานแก่ลูกจ้างที่มาช่วยราชการนั้น ฝ่ายการเจ้าหน้าที่ ได้มอบหมายงานด้านธุรการและการติดต่อประสานงานเกี่ยวกับงานเทศกิจ เช่น การลงรับหนังสือ รับส่งเอกสารราชการภายในสำนักเทศกิจ การพิมพ์เอกสารที่ไม่ต้องใช้ความรู้ทางวิชาการ ติดต่อประสานงานเกี่ยวกับงานเทศกิจ ซึ่งเป็นลักษณะงานเช่นเดียวกับที่สำนักงานตรวจและบังคับการ สำนักเทศกิจ ต้นสังกัดได้มอบหมายให้ลูกจ้างตำแหน่งพนักงานเทศกิจปฏิบัติตามที่ผู้บังคับบัญชามอบหมาย โดยเป็นการปฏิบัติงานอื่นตามที่ได้รับมอบหมาย ตามหน้าที่ความรับผิดชอบซึ่งกำหนดไว้ตามมาตรฐานกำหนดตำแหน่งของลูกจ้างชั่วคราว ตำแหน่งพนักงานเทศกิจ โดยมิได้ให้ลูกจ้างปฏิบัติหน้าที่ไม่ตรงตามตำแหน่งที่ได้รับการจ้าง